Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A 36/1997. (VI. 11.) AB határozat pedig tartalmi kifogást
Paragraph Index: 722

A 36/1997. (VI. 11.) AB határozat pedig tartalmi kifogást nem állapított meg, csupán világos, egyértelmű, új szabályozást írt elő, mely az 1997. évi LXXX. tv. (Tbj.) 5. §-ában megtörtént. OBH 10787, 10375/1997. Az Alkotmány 70/E. § (1)—(2) bekezdésében védett szociális biztonsághoz való joggal összefüggésben visszásságot okozott, hogy a Fővárosi és Pest Megyei Nyugdíjbiztosítási Igazgatóság a panaszos korengedményes nyugdíj igényét 33 év 275 nap szolgálati ideje ellenére, a szükséges szolgálati idő hiányára hivatkozással elutasította, valamint az is, hogy ezt követően a korengedményes nyugdíjat az Igazgatóság ugyan megállapította, de jogszabályra hivatkozással 38,8 százalékkal csökkentette. A panaszos azért fordult az állampolgári jogok országgyűlési biztosához segítségért, mert a Fővárosi és Pest Megyei Nyugdíjbiztosítási Igazgatóság az 1997. szeptember 15-én benyújtott korengedményes nyugdíjigényét a szükséges szolgálati idő hiányára hivatkozással elutasította, majd a 33 év 275 nap szolgálati idővel 15 113 Ft-ban állapította meg 1997. október 21-től. A kiszámított nyugellátását jogszabályra hivatkozással 38,8 százalékkal csökkentették. Az állampolgári jogok országgyűlési biztosa a vizsgálat során a következőket állapította meg: A panaszos korengedményes nyugdíjigényt nyújtott be a Fővárosi és Pest Megyei Nyugdíjbiztosítási Igazgatósághoz

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes